Man meters ver agter taxi gesleepArgieffoto ŉ 39-jarige man sal binnekort in die hof verskyn nadat hy die 34-jarige Jan Mienies van Marydale in die Noord-Kaap glo ŉ paar meter ver agter sy taxi gesleep het. “Die bestuurder van die taxi het op Oukersaand omstreeks 21:15 glo vir Mienies R100 gegee om dagga te gaan koop,” het lt.kol. Hendrik Swart, woordvoerder van die polisie, gesê. “Toe Mienies terugkeer en sê hy het die kleingeld gebruik, het die verdagte hom glo aan sy taxi vasgemaak en ŉ hele ent lank ver gesleep.” Mienies het ŉ gebreekte rib, gebreekte been en kneusplekke opgedoen. Hy is in die Prieska-hospitaal opgeneem. Die verdagte is kort daarna in hegtenis geneem.